proxectonos/corpus_dominio_legal_administrativo_tmp huggingface dataset:
27/03/2014 | Administración LocalMunicipal
Carballo
Padróns fiscais ano 2014 taxas lixo vivenda, lixo comercial, vados permanentes e IVTM 2014

Por resolución da Alcadia n.º 590, de data 17 de marzo de 2014, procedeuse á aprobación dos Padrons fiscais seguintes: Padróns das taxas de lixo vivenda, lixo comercial, reserva espacio estacionamento, e vados, e o imposto de tracción mecánica de vehículos correspondentes ó período impositivo de 2014, no que figuran as liquidacións tributarias correspondentes a cada suxeito pasivo, dacordo cos seguintes datos: 1.–Taxa pola prestación do servizo de recollida domiciliaria de lixo e residuos sólidos urbanos, nas súas modalidades de vivenda e comercial. A) Lixo vivenda Importe total do padrón: 740.378,88 €. B) Lixo comercial Importe total do padrón: 326.350,49 €. 2.–Taxa pola reserva de estacionamentos en vía pública para parada de buses, carga e descarga e vados permanentes. Importe total do padrón: 96.347,66 €. 3.–Imposto sobre vehículos de tracción mecánica. Importe total do padrón: 1.207.516,91 €. Que se proceda á exposición pública dos devanditos Padróns durante o prazo dun mes, a contar desde a publicación do anuncio de exposición no Boletín Oficial da Provincia. Durante o devandito prazo, os interesados poderán examina-los padróns no Servicio de Xestión Tributaria do Concello, a fin de comproba-la exactitude dos datos que lles afecten. Contra o acto de aprobación dos padróns e as liquidacións incorporadas ó mesmo, poderase formular recurso de reposición ante esta Alcaldía, no prazo dun mes, a contar desde o día seguinte á finalización do período voluntario de cobranza. Establece-lo período voluntario de cobro das liquidacións resultantes deste Padrón, que abranguerá desde o día 1 de abril ó día 31 de maio de 2014. Durante este período os contribuintes poderán face-lo pago das correspondentes débedas nas oficinas da Recadación Municipal, sitas na rúa Camiño Novo, n.º 7-entreplanta, Galerías Comerciais, en horario de luns a venres, de 09.00 a 13.30 horas, polas mañás e de 16.00 a 18.00 horas, polas tardes. Os recibos domiciliados pasaranse ao cobro a partires do día 2 de maio de 2014. Os recibos non domiciliados deberán ser aboados en efectivo. Transcorrido o dito prazo, iniciarase o período executivo, que determina o devengo do recargo de constriximento e os intereses de demora, segundo o previsto no artigo 28 da Lei 58/2003, xeral tributaria, do 17 de decembro. O recargo será dun 5% ata que se reciba a notificación da providencia de apremio, do 10% unha vez recibida a mesma e ata o fin do prazo voluntario en vía executiva, e do 20% unha vez transcorrido dito prazo. Carballo, 18 de marzo de 2014. O ALCALDE Asdo.: Evencio Ferrero Rodriguez
27/03/2014 | Administración LocalMunicipal
Carnota
R. A. 19-03-2014; adxudicataria pavimentación e saneamto Alto Vilar de Carnota

DON RAMON NOCEDA CAAMAÑO, ALCALDE PRESIDENTE DO CONCELLO DE CARNOTA, PROVINCIA DA CORUÑA En relación ao expediente de contratación das obras de PAVIMENTACION E SANEAMENTO NO ALTO DE VILAR DE CARNOTA, -convenio deputación- cun orzamento de execución por contrata de 60.000,00€ (49.586,78€ + 10.413,22€ IVA), unha vez formulada a proposta técnica de adxudicación 05-03-2014 e aportada polo licitador que presentou a mellor oferta a documentación a que fai referencia a clausula 16.1 do prego de cláusulas administrativas aprobadas por resolución desta Alcaldia de data 13/02/2014, e polo pleno da Deputación provincial en sesión de 25/05/2012, publicadas no BOP 103 de 01/06/2012, De conformidade coa clásula 16.3 do prego, Primeiro.- ADXUDICAR o contrato para a execución das obras citadas de PAVIMENTACION E SANEAMENTO NO ALTO DE VILAR DE CARNOTA, á empresa Excavaciones y Obras Publicas de Galicia ( Exoga) B-15.317.134., polo prezo de ADXUDICACIÓN de 59.532,00€ (49.200,00€ + 10.332,00€ IVA), e un prazo de execución de 31 dias naturais, tendo que presentar antes do inicio das obras o Plan de seguridade e saúde, en base ós estudos de seguridade que figuran no proxecto técnico, e que deberá ser aprobado polo concello antes tamén do inicio das obras (artigo 7.1 e 7.2 do Real Decreto 1627/1997, de 24 de outubro). Con unha oferta de control interno de calidade de 3,7 % valorado en 1.541,77€, e con un control externo do 2,5 % por un prezo total de 1.041,74€, para que a Administración realice o control externo de calidade, con arranxo ao previsto na cláusula 12.2 do Pliego, que será retenido pola Administración na correspondente certificación de obra. Segundo.- A adxudicación se notificará aos licitadores ( clausula 16.4 prego clausulas) e publicarase no BOP de conformidade co apartado 15 do cadro de características técnicas do contrato. Terceiro.- a formalización do contrato deberá efectuarse non máis tarde dos quince dias hábiles seguintes a aquel no que se reciba a notificación da adxudicación e na data que sinale a Administración. DADO en Carnota a 19 Marzo 2014 O ALCALDE
27/03/2014 | Administración LocalMunicipal
Melide
Licenza de apertura de establecemento

A N U N C I O Solicitada neste Concello, por D.ª PEDRO GREGORIO GRIGOROSCUTA BASCUAS, autorización para a apertura dun establecemento para TENDA DE ROUPA INFANTIL sita na Rda. Coruña, n.º 10-baixo, deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 20 de marzo de 2014. A ALCALDESA M.ª Ángeles Vázquez Mejuto
27/03/2014 | Administración LocalMunicipal
Dumbría
Información pública sobre actividade sometida a avaliación de incidencia ambiental

ANUNCIO Tramitándose polo Concello de Dumbría licenza municipal de obra e actividade de edificio para actividades socioculturais e deportivas no Conco (Dumbría), e cumprindo o disposto no apartado 3.° do artigo 8 do Decreto 133/2008, do 12 de xuño, polo que se regula a avaliación da incidencia ambiental, sométese a información pública por prazo de vinte días hábiles, contados a partir do seguinte ó da última publicación deste anuncio no Boletín Oficial da Provincia ou no Diario Oficial de Galicia, co fin de que os afectados polas actividades que se pretenden instalar poidan examinalo e formular por escrito as alegacións ou reclamacións que estimen oportunas nas oficinas deste Concello. Dumbría, 24 de marzo de 2014. O ALCALDE José Manuel Pequeño Castro
27/03/2014 | Administración LocalMunicipal
Toques
Padrón de aboados do servizo de abastecemento de auga da traída municipal do 4º trimestre de 2014

Configurado pola empresa concesionaria do servizo de subministración domiciliaria de auga potable, o padrón das taxas polos servizos de subministración de auga e conservación de contadores e acometidas, correspondente ao 4º trimestre de 2013, o citado padron estará a disposición do público durante 15 días dende a publicación do presente anuncio no BOP no taboleiro de anuncios do Concello de Toques en horario de 09:00 a 14:00 horas, de luns a venres, para que os interesados poidan examinalo, e, no seu caso formular as reclamacións oportunas. Contra estes actos poderá formularse perante o Sr. Alcalde, o recurso de reposición previo o contencioso-administrativo do artigo 14.2 do Real Decreto Legislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O pago poderá efectuarse nas oficinas da empresa ESPINA & DELFIN, S. L., abertas ao público de 11:00 a 13:00 horas os martes e venres. Transcurrido o período voluntario de pago establecido as débedas pendentes esixiranse pola via de constrinximento coa recarga de prema, os xuros de mora e os custos que se produzan. Toques, 10 de marzo de 2014. O Alcalde, Asdo.: José Antonio Castro Fraga
27/03/2014 | Administración LocalMunicipal
Mazaricos
Aprobación definitiva Orzamento 2014

Ao non se produciren reclamacións ó orzamento municipal para 2014, inicialmente aprobado polo Pleno da Corporación na sesión do día 30 de xaneiro de 2014, enténdese definitivamente aprobado, de conformidade cos Artigos 169 do RD 2/2004, polo que se aproba o Texto Refundido da Lei Reguladora das Facendas Locais e o Artigo 20 do RD 500/1990, e publícase co seguinte resumo: A) OPERACIÓNS CORRENTES B) OPERACIÓNS DE CAPITAL A) OPERACIÓNS CORRENTES B) OPERACIÓNS DE CAPITAL O resumo do Anexo de persoal da Corporación é como segue: PERSOAL FUNCIONARIO. Un secretario, grupo A1, nivel de complemento de destino 26, en comisión de servicios. Un interventor, grupo A1, nivel de complemento de destino 26, ocupada en propiedade. Un técnico de xestión de administración xeral, grupo A2, nivel de complemento de destino 21. Tres administrativos, grupo C, nivel de complemento de destino 11, 3 vacantes. Un alguacil-porteiro, grupo E, nivel de complemento de destino 9, vacante. Un conserxe de colexios de EXB, grupo E, nivel de complemento de destino 9, vacante. Dúas operarias de limpeza, grupo E, nivel complemento destino 9, unha vacante e outra en propiedade. PERSOAL LABORAL TEMPORAL. - 1 arquitecto. - 1 técnico de administración. - 5 limpadoras. - 3 administrativos. - 3 auxiliares administrativos. - 1 traballadora social. - 5 auxiliares de axuda no fogar, pendentes de subrogación. - 1 profesora. - 1 axente de emprego. - 1 enxeñeiro técnico-ágrícola. - 2 operarios servizos múltiples. - 1 oficial 1ª. - 4 oficiais de 2ª. - 2 peóns. - 1 electricista. - 1 animador socio-cultural. - 1 operario. - 1 animador deportivo. - 1 encargado. Mazaricos, a 5 de marzo do 2014. O alcalde Asdo. José Manuel Santos Maneiro.
27/03/2014 | Administración LocalMunicipal
Ferrol
Unidade de Contratación
Anuncio de formalización do contrato correspondente ás obras do “Proxecto de urbanización exterior e reformas no Centro Torrente Ballester”

a) Organismo: Concello de Ferrol b) Dependencia que tramita o expediente: Unidade de Contratación. c) Número de expediente: PN 05101 13/30 d) Dirección de Internet do perfil do contratante: http://www.ferrol.es (Sede electrónica/perfil do contratante) a) Tipo: contrato de obras b) Descrición: execución das obras correspondentes ao Proxecto de urbanización exterior e reformas no Centro Torrente Ballester a) Tramitación: Ordinaria b) Procedemento: Negociado sen publicidade con pluralidade de criterios de valoración 4. Valor estimado do contrato: 165.289,26 € (importe sen IVE). 5. Presuposto base de licitación. Importe neto: 165.289,26 € euros. Importe total 200.000,00 euros. (incluído o 21% de IVE). a) Data de adxudicación: 03/03/2014 b) Data de formalización do contrato: 13/03/2014 c) Contratista: Civis Global, S. L. d) Importe ou canon de adxudicación: Importe neto: 162.197,00 euros. Importe total 196.258,37 euros (incluído o 21% de IVE). e) Vantaxes da oferta adxudicataria: As que constan no acordo de adxudicación publicado no Perfil do Contratante. Ferrol, 17 de marzo de 2014 Concelleiro delegado de Urbanismo, Infraestruturas e Contratación, Asdo.: Guillermo Evia Pérez
19/03/2014 | Administración LocalMunicipal
Ferrol
Unidade de Contratación
Anuncio de formalización do contrato correspondente ás obras de “Reposición de cubertas en Recimil, Estrada de Castela, nº 12, 14 e 16”

a) Organismo: Concello de Ferrol b) Dependencia que tramita o expediente: Unidade de Contratación. c) Número de expediente: PN 03008 13/26 d) Dirección de Internet do perfil do contratante: http://www.ferrol.es (Sede electrónica/perfil do contratante) a) Tipo: contrato de obras b) Descrición: execución das obras correspondentes ao proxecto básico e de execución de: “Reposición de cubertas en Recimil, Estrada de Castela, nº 12, 14 e 16.” (Obras incluídas no POS 2013) a) Tramitación: Ordinaria b) Procedemento: Negociado sen publicidade con pluralidade de criterios de valoración 4. Valor estimado do contrato: 164.720,73 € (importe sen IVE). 5. Presuposto base de licitación. Importe neto: 164.720,73 € euros. Importe total 199.312,08 euros. (incluído o 21% de IVE). a) Data de adxudicación: 24/02/2014 b) Data de formalización do contrato: 06/03/2014 c) Contratista: ESTRUCTURAS DE HORMIGÓN Y CONSTRUCCIONES ALPA, S. L. d) Importe ou canon de adxudicación: Importe neto: 162.286,43 euros. Importe total 196.366,58 euros (incluído o 21% de IVE). e) Vantaxes da oferta adxudicataria: As que constan no acordo de adxudicación publicado no Perfil do Contratante. Ferrol, 10 de marzo de 2014 Concelleiro delegado de Urbanismo, Infraestruturas e Contratación, Asdo.: Guillermo Evia Pérez
19/03/2014 | Administración LocalProvincial
Deputación Provincial da Coruña
Área de Persoal e Organización. Sección de Planificación de Recursos Humanos
Cesamento de persoal eventual

Por R. P. do 11/03/2014, e de conformidade co disposto nos arts.12 da Lei 7/2007, estatuto básico do empregado público, 104 da Lei 7/1985 de 2 de abril, reguladora das bases de réxime local, e 176 do R. D. lexislativo 781/1986, de 18 de abril, texto refundido das disposicións vixentes en materia de réxime local, Disponse o cesamento do persoal eventual que de seguido se relaciona, no posto de traballo de confianza que así mesmo se indica, con efectos á finalización da xornada do 11/03/2014. O que se fai público para xeral coñecemento e efectos, conforme coa normativa de referencia. A Coruña, 11 de marzo de 2014 O Presidente O Secretario Xeral, Diego Calvo Pouso José Luís Almau Supervía
19/03/2014 | Administración LocalProvincial
Deputación Provincial da Coruña
Área de Persoal e Organización. Sección de Xestión de Recursos Humanos
Listaxe definitiva de admitidos e excluídos, tribunais, lugar, data e hora do primeiro exercicio proceso selectivo promoción interna de varias prazas. Convocatoria BOP nº 230 de 03/12/2013

Resolución do 10/03/2014. Aprobación de listaxes definitivas de admitidos/as e excluídos/as, tribunais, lugar, data e hora do primeiro exercicio do proceso selectivo por promoción interna de prazas de Analista técnico, Asesor técnico, Técnico de organización e Técnico superior en informática convocadas no BOP nº 230 de 03/12/2013. Elevar a definitivas as relacións de admitidos/as e excluídos/as para tomar parte nas probas selectivas convocadas no BOP nº 230 de 03/12/2013, para o proceso selectivo por promoción interna de prazas de Analista técnico, Asesor técnico, Técnico de organización e Técnico superior en informática, e designar aos membros do Tribunal e o lugar e data da proba. A Coruña, 10 de marzo de 2014 O PRESIDENTE O SECRETARIO D. Diego Calvo Pouso D. José Luis Almau Supervía
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xurado no Concello de Zas

Pago de XURADO de clave N/AC/91.15.2 no Concello de ZAS EXPEDIENTES: 42.370,37 €, 1.728,88 € En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de ZAS por mor das obras do proxecto N/AC/91.15.2 “ACONDICIONAMENTO DA ESTRADA AC-430. TREITO: BAIO-AS GRELAS”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de ZAS Lugar: Casa Consistorial do Concello de ZAS Data: 29 de abril de 2014, de 09.30 a 11.00 horas Efectuarase polo pagador deste Servizo e en presencia do representante da Administración e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 11 de marzo de 2014. O xefe do Servizo Asdo.: ANTONIO LÓPEZ BLANCO
19/03/2014 | Administración LocalMunicipal
Ares
Edicto de información pública. Corrección de erro material advertido na publicación do IPC ás ordenanzas fiscais do Concello de Ares para o ano 2014

EDICTO INFORMACIÓN PÚBLICA CORRECCIÓN DE ERRO MATERIAL ADVERTIDO NA PUBLICACIÓN DA APROBACIÓN DEFINITIVA DA APLICACIÓN DO IPC ÁS ORDENANZAS FISCAIS DO CONCELLO DE ARES PARA O ANO 2014. Advertido erro material na publicación da aprobación definitiva da aplicación do IPC ás ordenanzas fiscais 2014 do Concello de Ares, no BOP 243, de data 23/12/2013, no apartado taxa rede de sumidoiros, aprobada inicialmente na sesión plenaria ordinaria de data 31 de outubro do 2013 e sometida a información pública no BOP 213, de data 8 de novembro do 2013, polo prazo de 30 días, sen terse presentado alegacións, quedando definitivamente aprobada, na súa virtude, procédese á publicación da corrección do erro advertido no apartado taxa rede sumidoiros, aos efectos previstos. ORDENANZA FISCAL REGULADORA DA TAXA DE REDE DE SUMIDOIROS Artigo 5.º.–Cota tributaria.1.–A cota tributaria corresponde á concesión de licenza de autorización, esixirase por unha soa vez e consistirá nunha cantidade fixa de 110,95 euros por terreo, vivenda ou local.2.–A cota tributaria a esixir pola presentación dos servizos da rede de sumidoiros determinarase da seguinte maneira: a) Abonados con subministro de auga potable: 0,28 euros m³ factura + IVE, cun mínimo de 30 m³ trimestre. b) Abonados con subministro de auga potable: 0,28 euros m³ factura + IVE con máis de 30 m³ trimestre. c) Abonados sen subministro de auga potable: 30 m³ x 0,28 euros m³ de cota fixa trimestral + IVE. Ares, a 12 de marzo do 2014. O alcalde-presidente Asdo.: D. Julio Ignacio Iglesias Redondo
19/03/2014 | Administración LocalMancomunidades
Mancomunidade de Municipios da Comarca de Ordes
Aprobación inicial do orzamento 2014

Aprobado inicialmente o orzamento para o exercicio 2014, así como a documentación complementaria, en cumprimento do disposto no artigo 169 do Real Decreto Lexislativo 2/2004 de 5 de marzo polo que se aproba o texto refundido da Lei de Facendas Locais, exponse ó público polo prazo de quince días hábiles, contados a partir do seguinte ó da publicación do presente anuncio no Boletín Oficial da Provincial, coa fin de que durante este poidan formularse as reclamacións que se consideren pertinentes. O orzamento considerarase definitivamente aprobado se durante o expresado prazo non se presentan reclamacións. Ordes, 11 de marzo de 2014. O Presidente, Asdo.: Manuel Regos Boquete
19/03/2014 | Administración LocalMunicipal
Fene
Servizos Económicos e Tributarios
Aprobación inicial expediente modificativo ce 01/2014

O Concello Pleno de Fene, en sesión celebrada o día 6 de marzo aprobou o expediente de crédito extraordinario nº 1/2014 por un importe de 114.268,60 €. O expediente permanecerán exposto ó público, previo anuncio no Boletín Oficial da Provincia e no taboleiro de edictos da Corporación, así como nas oficinas municipais, durante o prazo de quince días hábiles, contados a partir do seguinte ó da súa publicación no citado Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación có 169 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais. Se ó remate do periodo de exposición pública non se presentaran reclamacións, o expediente considerase definitivamente aprobado, conforme ó establecido na citada lexislación. Fene, 7 de marzo de 2014. O alcalde, Gumersindo P. Galego Feal.
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xurado no Concello das Pontes de García Rodríguez

EXPEDIENTES: 15.215,11€ En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de AS PONTES, por mor das obras do Proxecto AC/03/037.01 “PLAN GALICIA: CONEXION DA AC-101-AUTOVIA FERROL-VILALBA TREITO: AS PONTES.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de AS PONTES Data: 23 de Abril de 2014 de 09:00 a 10:00 horas Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 11 de marzo de 2014 O xefe do servizo, Fdo.: ANTONIO LOPEZ BLANCO
19/03/2014 | Administración LocalMunicipal
Negreira
Provisión en propiedade, por promoción interna vertical, da praza de funcionario de carreira de Administrativo-Tesoureiro, vacante no Concello de Negreira incluída na Oferta de Emprego Público 2013

Provisión en propiedade, por promoción interna vertical, da praza de funcionario de carreira de Administrativo-Tesoureiro, vacante no Concello de Negreira incluida na Oferta de Emprego Público 2013 En cumprimento da Base Sétima. Calificación, rematada a calificación e emitidas, con data de 7 de marzo de 2014, Acta de Baremación así como Acta Final de proposta de nomeamento por parte do Tribunal Cualificador do proceso selectivo efectuado ó efecto, resultou aprobado o único candidato presentado ás probas, don Filipp Danescu Guana, con NIF nº: XXXXXXXXX. O que se fai público ós efectos de cumprimento da precitada Base Sétima así como da Oitava. Relación de Aprobados, Presentación de Documentos e Nomeamento, das que rexen a convocatoria. Negreira, 10 de marzo de 2014. Alcalde-Presidente Juan J. Rey Maceira
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. A15.44469. Expediente de información pública

SUBDIRECCIÓN XERAL DE XESTIÓN DO DOMINIO PÚBLICO HIDRÁULICO INFORMACIÓN PUBLICA ANUNCIO O CONCELLO DE CEDEIRA, con C. I. F. P-1502200-G, solicita de Augas de Galicia un caudal de 0,1220 l/s de augas dun regato sen denominación procedente dun manancial na parcela 10070 do polígono 38 en San Andrés de Teixido-Régoa, T. M. de Cedeira, e con destino a abastecemento do lugar de San Andrés de Teixido. O presente anuncio ten por obxecto abrir a regulamentaria información pública que indica o art.109 do Regulamento do dominio público hidráulico. Expediente: DH. A15.44469. As características do aproveitamento son: SOLICITANTE: CONCELLO DE CEDEIRA CAUDAL: 0,1220 l/s DESTINO: abastecemento do lugar de San Andrés de Teixido ORIXE: regato sen denominación procedente dun manancial na parcela 10070 do polígono 38 LUGAR: San Andrés de Teixido-Régoa T. M.: Cedeira. As obras consisten na execución dunha captación mediante arqueta e dende esta conducirase a auga por unha tubería de polietileno de alta densidade e diámetro 90 mm ata un depósito de 25 m 3 de capacidade. A tubería discorrerá pola marxe da estrada CP-2205 ata o cruce con ela e a continuación por un camiño de terra ata o aparcadoiro onde se disporá o depósito. Instalarase un equipo de desinfección da auga (dosificación hipoclorito). Á saída do depósito continuarase coa instalación de tubería de diámetro de 90 mm ata o entronque coa rede existente. O que se fai público para xeral coñecemento, por un prazo de VINTE DÍAS a partir do seguinte á data de publicación no Boletín Oficial da Provincia, co fin de que os que se sintan prexudicados poidan presenta-las súas reclamacións, durante o prazo sinalado, no Concello de Cedeira, ou nas oficinas deste Servizo, situadas no edificio administrativo de Monelos, planta 9.ª, A Coruña, onde se encontra exposto o expediente de que se trata, para que poida ser examinado por quen o desexe. A Coruña, 3 de marzo de 2014. O Xefe do Servizo Territorial Zona Galicia Norte Carmen Altagracia Vasilache Cistare
19/03/2014 | Administración LocalMunicipal
Cee
Aprobación inicial da modificación da Ordenanza fiscal reguladora do imposto de construcións, instalacións e obras (ICIO)

ANUNCIO O Pleno do Concello de Cee, na sesión ordinaria realizada o día 26 de febreiro de 2014, acordou aprobar inicialmente a modificación da Ordenanza fiscal reguladora do imposto de construcións, instalacións e obras (ICIO). O que se fai público de acordo co disposto no artigo 17 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, co fin de que durante o prazo de 30 días hábiles, contados a partir do día seguinte á publicación deste anuncio no BOP, os interesados poidan examinar o expediente e presentar as reclamacións que estimen oportunas. No caso de que durante o período de información pública haxa reclamacións, estas serán resoltas polo Pleno; en caso contrario, entenderase definitivamente adoptado o acordo, ata entón provisional, sen necesidade de acordo plenario. Cee, 12 de marzo de 2014. A alcaldesa Zaira Rodríguez Pérez
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago mutuo acordo no Concello de Boqueixón

Pago MUTUO ACORDO de clave AC/08/039.06 no Concello de BOQUEIXÓN EXPEDIENTES: 163,20 €, 1.046,27 €, 441,85 € En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de BOQUEIXÓN, por mor das obras do proxecto AC/08/039.06 “MELLORA DA SEGURIDADE VIAL EN RODIÑO, DO P. K. 4+040 AO P. K. 6+040 NA AC-960”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de BOQUEIXÓN Lugar: Casa Consistorial do Concello de BOQUEIXÓN Data: 30 de abril de 2014, de 09.30 a 10.30 horas Efectuarase polo pagador deste Servizo e en presencia do representante da Administración e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña 11 de marzo de 2014. O xefe do Servizo Asdo.: ANTONIO LÓPEZ BLANCO
19/03/2014 | Administración LocalMunicipal
Ferrol
Deportes
Aprobación do padrón relativo á taxa por utilización das instalacións deportivas municipais así como polas prestacións deportivas no mes de xaneiro de 2014

EDICTO O día 24 de xaneiro de 2014 aprobouse por decreto da concelleira delegada de Deportes, Educación e Festas o padrón relativo á taxa por utilización das instalacións deportivas municipais así como polas prestacións de servizos nelas (Ordenanza fiscal n.º 26) correspondente ao mes de xaneiro de 2014. Segundo o que establece o artigo 102.3 da Lei 58/2003 xeral tributaria e a través deste edicto exponse ao público o citado padrón polo prazo de 15 días e se procede a notificar colectivamente aos contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ao contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, 11 de marzo de 2014. A concelleira delegada de Deportes, Educación e Festas Asdo.: Susana Martínez Galdós
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xurado no Concello de Narón

EXPEDIENTES: 3.140,20€, 32.924,42€- En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de NARON, por mor das obras do Proxecto AC/98/146.1 C.1 “PROXECTO COMPLEMENTARIO Nº 1 DE DESDOBRAMENTO DO CORREDOR C. R. G.1.1 DE CATABOIS A IGREXAFEITA (TREITO I).”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de NARON Data: 08 de Maio de 2014 de 09:00 a 10:00 horas Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 10 de marzo de 2014 O xefe do servizo, Fdo.: ANTONIO LOPEZ BLANCO
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xurado no Concello de Arteixo

Pago de XURADO de clave N/AC/90.4 no Concello de ARTEIXO P. En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de ARTEIXO P., por mor das obras do proxecto N/AC/90.4 “IMPLANTACIÓN ÁREA DE CONTROL DE PASTORIZA. AUTOPISTA A CORUÑA-CARBALLO. TRAMO: A CORUÑA-A LARACHA”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de ARTEIXO P. Lugar: Casa Consistorial do Concello de ARTEIXO P. Data: 08 de abril de 2014, de 09.00 a 09.30 horas Efectuarase polo pagador deste Servizo e en presencia do representante da Administración e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña 11 de marzo de 2014. O xefe do Servizo Asdo.: ANTONIO LÓPEZ BLANCO
19/03/2014 | Administración LocalMunicipal
Pontedeume
Emprazamento aos interesados no procedemento abreviado 250/2013

Decreto polo que se resolve emprazar ás persoas interesadas en recurso contencioso-administrativo procedemento ordinario 250/2013 Decreto da Alcaldía n.º 100 de data 14.03.2014 polo que se resolve emprazar as persoas interesadas no recurso contencioso-administrativo (procedemento ordinario 250/2013,) interposto por Francisca Amelia Felices Sotuela en representación de Eugenia Beatriz Gorman Violeta. Á vista do anterior requirimento efectuado polo Xulgado do Contencioso-Administrativo n.º 4 da Coruña no procedemento arriba indicado, ordeouse ao Concello de Pontedeume a remisión do expediente administrativo e que se efectuase os emprazamentos para que poidan comparecer como demandados cantas persoas aparezan como interesadas no procedemento abreviado anteriormente indicado interpostos por Francisca Amelia Felices Sotuela en representación de Eugenia Beatriz Gorman Violeta contra a resolución da Alcaldía de data 15 de novembro de 2013, e polo que se desestima a reclamación de traslado dos postos do Mercado Municipal ao Mercado Provisional sito nas Lonxas de Raxoi interposta contra o Decreto de Alcaldía n.º 583, do 22 de outubro de 2013, pola que se ordea o traslado ao mecado provisional sito nas Lonxas de Raxoi. En consecuencia, esta Alcaldía acordou na data 14.03.2014, de conformidade co disposto no artigo 49 da Lei 29/1998, do 13 de xullo, reguladora da xurisdición contencioso-administrativa, a remisión do correspondente expediente administrativo ao Xulgado do Contencioso-Administrativo 4 da Coruña, o que se notifica para xeral coñecemento de todas as persoas interesadas nos anteriores procedementos, se emprazan para que poidan comparecer como parte no prazo de 9 (nove) días, contados desde o seguinte ao da publicación desta resolución no Boletín Oficial da Provincia; e facéndolle saber que de comparecer fóra do indicado prazo teráselle por parte para os trámites non precluidos, e que de non comparecer oportunamente continuará a tramitación do procedemento sen a obriga de practicarlle ningunha notificación (artigos 49 e 50 da Lei 29/1998, do 13 de xullo, reguladora da xurisdición contencioso administrativa). Pontedeume, 14 de marzo de 2014. O alcalde Gabriel Torrente Piñeiro
19/03/2014 | Administración LocalMunicipal
Outes
Anuncio contratación obra “mellora capa de rodaxe travesía de Vilar (Cando)”

O Concello de Outes, en cumprimento do artigo 154 da Lei de contratos do sector público (Real decreto lexislativo 3/2011, do 14 de novembro), anuncia a formalización do antedito contrato de obra: 1. Entidade adxudicadora: o Concello de Outes. Unidade tramitadora: a Secretaría da Corporación. Dirección de internet: www.outes.es 2. Obxecto do contrato: obra de mellora de asfaltado de camiños. CPV: 45233251. Publicación de anuncio: perfil de contratante da Corporación o 29.01.2014.3. Tramitación: ordinaria. Procedemento negociado sen publicidade.4. Valor do contrato: 229.036,41 €. 5. Orzamento do contrato: neto, 189.286,29 €. Total: 229.036,41 €. 6. Formalización. Data de adxudicación: 24.02.2014. Data de formalización: 4.03.2014. Contratista: “Excavaciones y Obras Públicas Galicia, SL” (EXOGA), titular do CIF nº B 15 317 134. Importe da adxudicación: neto, 172.809,92 €. Total, 209.100,00 €. Avantaxes da oferta adxudicataria: a maior baixa económica. Outes, 11 de marzo de 2014. O alcalde, Carlos E. Arsalan Basora O'kelly
19/03/2014 | Administración LocalMunicipal
Muros
Edicto de aprobación definitiva do orzamento xeral para 2014

E D I C T O Aprobación definitiva do orzamento xeral para o 2014 Logo de que foron aprobados inicialmente os orzamentos do 2014 no Pleno celebrado o 9 de xaneiro do 2014, durante a exposición pública se presentou unha reclamación polo Grupo Popular. En data 21 de Febreiro do 2014 a XGL, tendo en conta a recen publicada Lei de racionalización e sostibilidade da administración local (LRSAL) que inclúe a posibilidade de que os orzamentos sexan aprobados pola Xunta de Goberno no suposto de que non se acadara a maioría na aprobación inicial, adoptou o acordo de decretar que a reclamación do Grupo Popular incorre no suposto de inadmisibilidade do art.170.2 LRFL, RDL 2/2004, elevando os orzamentos a definitivos, do que se dou conta ao Pleno, en sesión do 27 de febreiro do 2014. Se transcribe a parte dispositiva dese acordo da XGL: – Tendo en conta o disposto no art.170.2 da LRFL, que se transcribe de seguido, procede decretar a inadmisibilidade da Reclamación contra os orzamentos do 2014 formulada polo Grupo Popular, ao non poder ser incluída nos 3 supostos previstos na Lei, elevando os mesmos a definitivos.170.2. Únicamente podrán entablarse reclamaciones contra el presupuesto: a) Por no haberse ajustado su elaboración y aprobación a los trámites establecidos en esta ley. b) Por omitir el crédito necesario para el cumplimiento de obligaciones exigibles a la entidad local, en virtud de precepto legal o de cualquier otro título legítimo. c) Por ser de manifiesta insuficiencia los ingresos con relación a los gastos presupuestados o bien de estos respecto a las necesidades para las que esté previsto. En cumprimento do disposto no artigo 150.3 da Lei 39/1988, faise público que o devandito orzamento ascende, en ingresos, a SETE MILLÓNS TRESCENTOS SESENTA E TRES MIL CUARENTA E OITO CON CINCUENTA E CATRO € (7.363.048,54 €), e SETE MILLÓNS CENTO SESENTA E CATRO MIL TRESCENTOS TRINTA E SEIS CON OITENTA E NOVE € (7.164.336,89 €) en gastos, aprobándose cun superávit de + 198.711,65 para financiar o remanente de tesourería negativo da Liquidación do 2012.1.–Distribución por capítulos.2.–Relación de postos de traballo. ANEXO DE PERSOAL P: en propiedade V: vacante Muros, 6 de Marzo de 2014. A ALCALDESA Caridad González Cerviño
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xuros de demora no Concello de Negreira

Pago de XUROS DE DEMORA de clave AC/03/008.01.1 no Concello de NEGREIRA EXPEDIENTES: 27.602,21 €, 1.235,30 €, 1.354,64 € En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de NEGREIRA por mor das obras do proxecto AC/03/008.01.1 “PLAN GALICIA. VARIANTE DE NEGREIRA”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de NEGREIRA Lugar: Casa Consistorial do Concello de NEGREIRA Data: 07 de maio de 2014, de 09.30 a 10.30 horas Efectuarase polo pagador deste Servizo e en presencia do representante da Administración e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña, 10 de marzo de 2014. O xefe do Servizo Asdo.: ANTONIO LÓPEZ BLANCO
19/03/2014 | Administración LocalMunicipal
Pontedeume
Bases XVII Premio Investigación Concello de Pontedeume

1.- O tema da investigación versará sobre aspectos etnográficos de Pontedeume ou a da súa Comarca.2.- Establécese un único premio dotado coa cantidade de 1.140 € *. 3.- A lingua empregada nos traballos será a galega.4.- Poderán optar a este premio cantas persoas o desexen, de forma individual ou colectiva. Os traballos serán inéditos e que non teñan obtido ningún premio anteriormente. Entregaranse orixinais e catro copias en tamaño folio, mecanografados a dobre espacio e por unha soa cara. A extensión dos traballos será dun mínimo de 50 folios e un máximo de 100, incluídos os documentos gráficos, fotográficos e outros elementos que os ilustren.5.- As obras poderán presentarse directamente ou ben ser remitidas por correo certificado ao Rexistro Xeral da Secretaría da Casa do Concello de Pontedeume, (Rúa Real, 17 - 15600 Pontedeume - A Coruña) en sobre pechado co título da investigación e o lema do autor, acompañado doutro sobre pequeno no que conste o auténtico nome e apelidos do autor así como o seu teléfono e o enderezo e fotocopia do D. N. I.6.- O prazo de presentación remata o 20 de xuño de 2014.7.- a decisión do xurado será inapelable. O nome das persoas que o compoñen así como a súa decisión comunicarase aos participantes e público en xeral o día da entrega do premio, e difundirase a través dos medios de comunicación.8.- A resolución final do xurado darase a coñecer o día 29 de setembro de 2014.9.- O premio poderá quedar deserto de non existiren traballos de calidade a xuízo do xurado.10.- Os organizadores do premio resérvanse o dereito de cancelar o premio ou resolver os imprevistos sen estar na obriga de comunicárllelo previamente aos participantes.11.- O traballo premiado, así como aqueles que o xurado considere de interese serán publicados na revista de investigación local Cátedra. Revista eumesa de estudios.12.- A participación neste premio de investigación implica a aceptación das presentes bases. Pontedeume, 6 de marzo de 2014 O ALCALDE; Asdo.: Gabriel Torrente Piñeiro.
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago xurado de clave N-AC-91.15.2 no Concello de Cabana

EXPEDIENTES: 163.100,60€ En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de CABANA, por mor das obras do Proxecto N/AC/91.15.2 “ACONDICIONAMENTO DA ESTRADA AC-430 TREITO: BAIO-AS GRELAS.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de CABANA Data: 06 de Maio de 2014 de 09:00 a 10:00 horas Efectuarase polo pagador deste Servizo e en presencia do Mohammed Yassin Bertolin Diarra, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 10 de marzo de 2014 O xefe do servizo, Fdo.: ANTONIO LOPEZ BLANCO
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago mutuo acordo e límite no Concello das Pontes de García Rodríguez

EXPEDIENTES: 2.204,99 €-, 7.020,58€-, En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de AS PONTES, por mor das obras do Proxecto AC/00/76.1 “AUTOVIA FERROL-VILALBA. TREITO: ESPIÑAREDO-NUCLEO URBANO DE AS PONTES.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de AS PONTES Data: 23 de Abril de 2014 de 09:00 a 10:00 horas Efectuarase polo pagador deste Servizo e en presencia do Representante da Administración, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 06 de marzo de 2014 O xefe do servizo, Fdo.: ANTONIO LOPEZ BLANCO
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago mutuo acordo no Concello de Cabana

EXPEDIENTES: 625,21€ En cumprimento do disposto no artigo 49 do Regulamento de Expropiación Forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de CABANA, por mor das obras do Proxecto N/AC/91.15.1 “ACONDICIONAMENTO DA ESTRADA AC-430. TREITO: PONTECESO - AS GRELAS.”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Lugar: Casa Consistorial do Concello de CABANA Data: 06 de Maio de 2014 de 09:00 a 10:00 horas Efectuarase polo pagador deste Servizo e en presencia do Sandalia Amparo Elizabeth Kaakoua Ibañez de Garayo, e do Alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o Alcalde ou Secretario do Concello. A Coruña 10 de marzo de 2014 O xefe do servizo, Fdo.: ANTONIO LOPEZ BLANCO
19/03/2014 | Administración Autonómica
Xunta de Galicia
Consellería de Medio Ambiente, Territorio e Infraestruturas
Axencia Galega de Infraestruturas
Servizo Provincial da Coruña
Pago de xurado no Concello de Carballo

Pago de XURADO de clave N/AC/90.4.2 no Concello de CARBALLO EXPEDIENTE: 16.975,02 € En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento dos xustiprezos correspondentes ó expediente de expropiación forzosa instruídos para o termo municipal de CARBALLO por mor das obras do proxecto N/AC/90.4.2 “AUTOPISTA A CORUÑA-CARBALLO. TREITO: A LARACHA-CARBALLO”, ós propietarios cuxa relación figura exposta no taboleiro de anuncios do Concello referenciado. Dito pagamento terá lugar: Termo municipal de CARBALLO Lugar: Casa Consistorial do Concello de CARBALLO Data: 15 de maio de 2014, de 09.00 a 11.30 horas Efectuarase polo pagador deste Servizo e en presencia do representante da Administración e do alcalde e secretario de dito Concello. O que se fai público, para xeral coñecemento, advertindo ós interesados que o pagamento farase precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. A Coruña 10 de marzo de 2014. O xefe do Servizo Asdo.: ANTONIO LÓPEZ BLANCO